CELEX: 32015R2284
Language: sk
Date: 2015-11-25 00:00:00
Title: Nariadenie Európskeho parlamentu a Rady (EÚ) 2015/2284 z 25. novembra 2015, ktorým sa zrušujú smernica Rady 76/621/EHS týkajúca sa stanovenia maximálneho obsahu kyseliny erukovej v olejoch a tukoch a nariadenie Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu

11.12.2015   
            
            
               SK
            
            
               Úradný vestník Európskej únie
            
            
               L 327/23
            
         NARIADENIE EURÓPSKEHO PARLAMENTU A RADY (EÚ) 2015/2284
   z 25. novembra 2015,
   ktorým sa zrušujú smernica Rady 76/621/EHS týkajúca sa stanovenia maximálneho obsahu kyseliny erukovej v olejoch a tukoch a nariadenie Rady (ES) č. 320/2006, ktorým sa stanovuje dočasný režim pre reštrukturalizáciu cukrovarníckeho priemyslu
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o fungovaní Európskej únie, a najmä na jej článok 42 prvý odsek, článok 43 ods. 2 a článok 114,
   so zreteľom na návrh Európskej komisie,
   po postúpení návrhu legislatívneho aktu národným parlamentom,
   so zreteľom na stanovisko Európskeho hospodárskeho a sociálneho výboru (1),
   konajúc v súlade s riadnym legislatívnym postupom (2),
   keďže:
   
               (1)
            
            
               Zvýšenie transparentnosti práva Únie je základným prvkom stratégie lepšej tvorby práva, ktorú realizujú inštitúcie Únie. V tejto súvislosti je vhodné zrušiť tie právne akty, ktoré už nie sú skutočne účinné.
            
         
               (2)
            
            
               Tieto akty, ktoré sa týkajú spoločnej poľnohospodárskej politiky, sa stali zastaranými, hoci sú formálne ešte stále účinné:
               
                           —
                        
                        
                           Smernica Rady 76/621/EHS (3). Obsah uvedenej smernice sa prebral do nariadenia Komisie (ES) č. 1881/2006 (4);
                        
                     
                           —
                        
                        
                           Nariadenie Rady (ES) č. 320/2006 (5). Dočasný režim ustanovený uvedeným nariadením sa uplatňoval iba do hospodárskeho roku 2009/2010.
                        
                     
         
               (3)
            
            
               Z dôvodu právnej istoty a zrozumiteľnosti by sa uvedené zastarané právne akty mali zrušiť,
            
         PRIJALI TOTO NARIADENIE:
   Článok 1
   Smernica 76/621/EHS a nariadenie (ES) č. 320/2006 sa zrušujú.
   Článok 2
   Toto nariadenie nadobúda účinnosť tretím dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Štrasburgu 25. novembra 2015
      
         
            Za Európsky parlament
         
         
            predseda
         
         M. SCHULZ
      
      
         
            Za Radu
         
         
            predseda
         
         N. SCHMIT
      
   
   
      (1)  Stanovisko z 1. júla 2015 (zatiaľ neuverejnené v úradnom vestníku).
   
      (2)  Pozícia Európskeho parlamentu z 27. októbra 2015 (zatiaľ neuverejnená v úradnom vestníku) a rozhodnutie Rady zo 16. novembra 2015.
   
      (3)  Smernica Rady 76/621/EHS z 20. júla 1976 týkajúca sa stanovenia maximálneho obsahu kyseliny erukovej v olejoch a tukoch, ktoré sú určené pre ľudskú spotrebu a v potravinách obsahujúcich pridané oleje alebo tuky (Ú. v. ES L 202, 28.7.1976, s. 35).
   
      (4)  Nariadenie Komisie (ES) č. 1881/2006 z 19. decembra 2006, ktorým sa ustanovujú maximálne hodnoty obsahu niektorých kontaminantov v potravinách (Ú. v. EÚ L 364, 20.12.2006, s. 5).
   
      (5)  Nariadenie Rady (ES) č. 320/2006 z 20. februára 2006, ktorým sa stanovuje dočasný režim pre reštrukturalizáciu cukrovarníckeho priemyslu v Spoločenstve a ktorým sa mení a dopĺňa nariadenie (ES) č. 1290/2005 o financovaní spoločnej poľnohospodárskej politiky (Ú. v. EÚ L 58, 28.2.2006, s. 42).